burgasdotpro/wikipedia huggingface dataset:
Otnang

Otnang je obdobie spodného miocénu vyčleňované v rámci regionálneho členenia Centrálnej Paratethýdy, prebiehajúce v období približne pred 18,8 až 17,2 miliónov rokov. Stupeň zodpovedá približne strednej časti obodbia burdigal mediteránneho členenia a je porovnateľný s obdobím kocachur Východnej Paratethýdy.
Obdobie je pomenovaná podľa obce Ottnang am Hausruck (Horné Rakúsko), pri ktorej sa nachádza jeho stratotyp. Jej názov navrhli a zaviedli rakúski geológovia Adolf Papp a Fred Rogl v roku 1967.
Hlavné skameneliny tvoria lastúrniky, prevažne rodu Rzehakia.
Na Slovensku.
Vo Viedenskej panve zodpovedajú vekovo otnangu sedimenty lužického súvrstvia. Vo východoslovenskej panve sa v tomto období neusadzovali žiadne sedimenty, alebo boli horniny tohto veku oderodované. V dunajskej panve v tomto období sedimentovalo bánovské súvrstvie.
2. liga hádzanárok 2013/14

2. liga hádzanárok v sezóne 2013/14 bol 21. ročník 2. ligy hádzanárok, tretej najvyššej hádzanárskej súťaže žien na Slovensku, kontrolovanej Slovenským zväzom hádzanej. Oproti minulej sezóne sa do súťaže prihlásili o 3 tímy menej. Jeden z prihlásených tímovHK Pratex Čadca, neuhradil súťažný vklad a bol preto zo súťaže vylúčený. Súťaž vyhral ženský oddiel HC SPORTA Hlohovec, ktorý mal tak právo štartovať v nasledujúcej sezóne v 1. lige.
Účastníci.
Pozn: Do súťaže sa oproti minulej sezóne neprihlásili kluby: HK Piccart Senec, HK Piccart Senec a TJ Baník Lehota pod Vtáčnikom.
Peter Bič Project

Peter Bič Project je hudobná skupina pochádzajúca z Košíc. V roku 2010 ju po odchode z kapely IMT Smile založil gitarista Peter Bič. Spolu s ním v tomto zoskupení účinkovala speváčka Dáša Kostovčík, spevák Ivo Bič, Matúš Pavlík (klávesy), Jozef Zima (bicie) a na basovú gitaru hral Vladimír Čekan.
História.
V júni 2011 si ich v rámci svetového turné na svoj koncert v košickej Steel Aréne ako predskupinu vybrala švédska skupina Roxette. V roku 2012 toto zoskupenie debutovalo vydaním albumu "Say It Loud", z ktorého sa najznámejšou stala skladba „Hey Now“. Táto nahrávka sa stala hitom aj v zahraničí a v roku 2013 jej občianske združenie SOZA udelilo cenu pre najhranejšiu skladbu. V roku 2012 bola skupina víťazom ankety Slávik. Druhý štúdiový album, "Just a Story", kapela Peter Bič Project vydala v roku 2015. Koncom toho istého roku k nemu absolvovali celoslovenské koncertné turné nazvané „Just a Tour“. 
Koncom leta 2016 prešla kapela personálnymi zmenami. Speváčku Dášu Kostovčík nahradila Viktória Vargová a klávesáka Zoli Tóth. Nasledoval album "Dream" (2017), na ktorom nájdeme v rádiách často prezentované piesne „Where Did You Go“, „Skúšame sa nájsť“, či „Stále ťa mám“. V roku 2019 skupine vyšiel album "Labyrint" s nahrávkami „Čoskoro“, „Stoj“, „Nedívaj sa tak“, či „Láva“. Aj v roku 2019 mala kapela dve nominácie na cenu OTO: v kategórii skupín a tiež pre Viktóriu Vargovú, ktorá bola nominovaná v kategórii speváčok. 
V roku 2021 vyšiel v poradí piaty štúdiový album so šestnástimi nahrávkami, ktorý je druhý kompletne nahratý so slovenskými textami, a má názov "Hlava". 
Ocenenia.
Okrem Slávika za rok 2012 kapela Peter Bič Project získala divácke ocenenie OTO 2019 v kategórii najlepšia hudobná skupina. V roku 2020 boli nominovaní na Krištáľové krídlo. V marci v roku 2022, si po opätovnej nominácii za rok 2021 túto cenu prevzali.
Velatická slepencová stráň

Velatická slepencová stráň je prírodná pamiatka ev. č. 492 južne od obce Velatice v okrese Brno-venkov. Oblasť spravuje AOPK ČR.
Ochrana.
Predmetom ochrany je zvyšok stepnej kveteny.
Prírodné pomery.
Prírodná pamiatka je tvorená prudkými svahmi so západnou až juhozápadnou expozíciou, porastenými teplomilnými stepnými spoločenstvami s roztrúsenými drevinami. Kulmské zlepence miestami vystupujú na povrch v podobe skalných odkryvov. V najviac zachovaných častiach tu na jar nájdeme pestrofarebné koberce kosatcov a poniklecov.
Na území sa nachádza viac ako 20 druhov drevín, najvýznamnejší je výskyt čerešne krovitej ("Cerasus fruticosa"). Z osobitne chránených druhov bylín tu nájdeme predovšetkým poniklec veľkokvetý ("Pulsatilla grandis") a kosatec nízky ("Iris pumila"). Ďalej tu nájdeme kozinec vičencovitý ("Astragalus onobrychis"), nevädzu Triumfettovu ("Cyanus triumfettii"), ľan tenkolistý ("Linum tenuifolium"), astru zlatovlasú ("Aster linosyris"), kavyľ tenkolistý ("Stipa tirsa") a kavyľ vláskovitý ("Stipa capillata").
Youth of the Nation

„Youth of the Nation“ je skladba americkej kresťanskej metalovej skupiny P.O.D.. Bola vydaná v roku 2001 ako druhý singel z ich štvrtého štúdiového albumu "Satellite". Čiastočne bola inšpirovaná školskými zábermi na školách Santana High School a Columbine High School. Aj keď album obsahoval viacero hitov, skladba „Youth of the Nation“ dosiahla 1. miesto v rebríčku Modern Rock Tracks, 28. miesto v rebríčku Billboard Hot 100 a 6. miesto v rebríčku Mainstream Rock Tracks.
1. liga hádzanárok 2013/14

1. liga hádzanárok v sezóne 2013/14 bol 21. ročník 1. ligy hádzanárok, druhej najvyššej hádzanárskej súťaže žien na Slovensku, kontrolovanej Slovenským zväzom hádzanej (SZH). V súťaži štartovalo 12 tímov, teda o 2 viac ako v minulej sezóne. Zvíťazilo družstvo ŠŠK CVČ Nesvady, ktoré tak získalo právo štartu vo WHIL. Toto právo však nevyužilo.
Účastníci.
Pozn: Družstvo HK ŠKP Banská Bystrica, ktoré skončilo v minulej sezóne na 3. mieste, sa do tejto sezóny neprihlásilo.
Howard Wolowitz

Howard Joel Wolowitz, M.Eng. je fiktívna postava z televízneho seriálu "Teória veľkého tresku". Hrá ho herec Simon Helberg.
Osobnosť.
Howard sa narodil roku 1981, nie je známe, kde. Je žid a pracuje s Rajeshom ako letecký inžinier na Kalifornskom technickom inštitúte v oddelení aplikovanej fyziky. Mimo Sheldona a Raja sa medzi jeho priateľov radí Leonard a Penny.
Howard má alergiu na arašidy a keď ich zje, napuchne mu tvár a dýchať môže len s ťažkosťami. V tele má len 3% tuku, a preto ho Koothrappali niekedy prezýva „ľudské kuracie krídelko“.
V prítomnosti žien je Howardovo ucho často zásobované poznámkami jeho najlepšieho priateľa Rajesha, ktoré potom Wolowitz tlmočí okoliu. Svoje panictvo stratil so sesternicou Jeanie na pohrebe strýka, keď sa ich pohľady stretli nad misou zavináča, od tej doby Howard býva vždy vzrušený, keď sú v blízkosti zavináča. Je prehnane naviazaný na svoju matku, ktorú sme však v seriáli nemali možnosť vidieť, avšak jej rev po celom dome je legendárny. Má na ženy často oplzlé poznámky, zozačiatku hlavne na Penny.
Sheldon mu takmer vždy dáva pocítiť, že ako jediný z partie (okrem Penny) nemá doktorát, a uťahuje si z jeho vzdelania.
Práca.
Na rozdiel od Rajesha, Sheldona a Leonarda nemá titul Ph.D., ale magisterský titul z Massachusettského technologického inštitútu. Najmä Sheldon si ho mnohokrát doberá, že ako jediný z partie (okrem Penny) nemá doktorát. V seriáli býva často vyobrazený, že robí na svojej významné vedeckej práci spoluprácu s NASA na vypustenie satelitu snímkujúceho povrch Jupiterových mesiacov.
Vzťahy.
Howard je v seriáli asi ten, ktorý sa pokúša zbaliť najviac dievčat, ale tie ho väčšinou ihneď odmietnu. Veľký záujem prejavuje o Penny, ktorej je však veľmi nesympatický. Na okúzľovanie dievčat mu nestačí len angličtina, ale používa spočiatku aj ruštinu, francúzštinu a dokonca aj mandarínčina. Ďalej sa často pokúša o mágiu alebo kartové triky, zvyčajne sa však pri nich strápni ešte viac. V priebehu 3. série Howard apeluje na dohodu, ktorú uzavrel s Leonardom. Tá znie, že keď si jeden z nich nájde babu, tak toho druhého zoznámi s jej kamarátkou. To sa stane a Penny Howarda zoznámi s dievčaťom Bernadette – mikrobiologičkou. Spočiatku si s Howardom nerozumie, ale časom nájdu spoločnú reč. Svoj vzťah udržujú po celú dobu 3. a 4. série. (S malou prestávkou na prelome týchto sérií). V 4. sérii Howard Bernadette požiada o ruku, ona súhlasí. Na konci piatej série ich celá partia oddá na streche domu, kde býva Leonard a Penny, tesne pred Howardovým odletom do vesmíru – tak aby to ododfotografoval satelit Google Earth. Raz využil k vlastnému uspokojeniu špeciálne rameno NASA určené pre operácie v kozme.
Rodina.
Howard býva u svojej matky. Krátko po svadbe s Bernadette sa ku nej nasťahoval, hoci s veľkými problémami. Tak počujeme v seriáli iba jej hlas, no neobjavuje sa. Zaobchádza s Howardom, ako by bol ešte dieťa, a to mu občas doma zhoršuje vzťahy s priateľkami. Na konci 8.série Howardova matka zomrela v spánku. Howarda opustil otec, keď mal 11 rokov. Má strýka Lewieho, tetu Barber, bratranca Jeanieho a mŕtveho strýka Murraya.
Tónina

Tónina je príslušnosť tónového materiálu hudobnej skladby k určitej stupnici. Ak hovoríme o skladbe, nehovoríme teda, že je v stupnici G dur, ale v tónine G dur. Znamená to, že skladateľ použil pri tvorení skladby "prevažne" tóny zo stupnice G dur. Koľko je stupníc, toľko je i tónin, a aké má predznamenanie stupnica, také má aj tónina.
Hudobné dielo však nemusí dodržovať po celú dobu počiatočnú tóninu. Ak dôjde v priebehu skladby k zmene tóniny, jedná sa o tzv. moduláciu. Skladba sa po niekoľkých frázach spravidla vracia do pôvodnej tóniny.
Tóninu jednohlasnej skladby určíme podľa počtu tónov celej skladby (viď tonalita). Obvykle nájdeme základný tón (toniku) na konci skladby, u viachlasnej skladby je rozhodujúci posledný akord.
Nemo (skladba)

„Nemo“ je desiaty singel fínskej symfonickej metalovej skupiny Nightwish, a zároveň prvý singel z ich albumu "Once". Skladbu možno počuť na konci počas titulkov filmu "Jaskyňa". Taktiež špeciálna verzia hudobného videa obsahuje scény z tohto filmu. Pre skladbu „Nemo“ režíroval veľkorozpočtové video režisér Antti Jokinen, ktorý predtým spolupracoval s interpretmi ako Shania Twain, Celine Dion a Eminem. V rebríčku MTV Brasil Video Chart. Skladba bola nominovaná aj v kategórii Kerrang! Award for Best Single.
Tuomas Holopainen uviedol, že názov „Nemo“ znamená v latinčine "nikto" a skladba je založená na jeho občasných pocitoch stratenosti, túžby po minulosti a nepríjemných pocitov.
1. liga hádzanárov 2013/14

1. liga hádzanárov v sezóne 2013/14 bol 21. ročník 1. ligy hádzanárov, druhej najvyššej hádzanárskej súťaže mužov na Slovensku, kontrolovanej Slovenským zväzom hádzanej (SZH). Počet družstiev sa oproti minulej sezóne zvýšil o 5 účastníkov, pretože došlo k zlúčeniu účastníkov 1. a 2. ligy. Navyše sa súťaž rozdelila na 2 regionálne skupiny: A (Západ) a B (Východ), ktorých víťazi sa prebojovali do dvojzápasovej baráže o postup do Extraligy. Víťazom sa stalo družstvo HKM Slovan Duslo Šaľa, ktoré tak získalo právo postupu.
Účastníci.
Pozn: Družstvá MŠK Považská Bystrica "B" a HBC Trnava sa oproti minulej sezóne do súťaže neprihlásili. B družstvá Modry a Stupavy, rovnako ako aj C družstvo ŠKP Bratislava, sa do súťaže nemohli prihlásiť.
Pozn: Družstvo MHáK Martin "B" sa zo súťaže v jej priebehu odhlásilo a v tabuľke sa nebude uvádzať.
Uglegorsk

Uglegorsk môže byť:
V olších (prírodná pamiatka, okres Brno-venkov)

V olších je prírodná pamiatka ev. č. 896 na severozápadnom okraji obce Trboušany v okrese Brno-venkov. Oblasť spravuje AOPK ČR.
Ochrana.
Dôvodom ochrany je zachovanie unikátneho spoločenstva vrchovinového lužného lesa s prevažujúcim zastúpením vŕby bielej, jelše lepkavej, topoľa bieleho, topoľa čierneho aj ostatných drevín prirodzenej skladby priestorovo aj druhovo diferencovaného, ​​tvoriaceho vhodný biotop predovšetkým pre vzácne a osobitne chránené druhy vtákov.
Capriccio

Capriccio [vysl. kaprič(č)o] alebo caprice [vysl. kapris] môže byť v hudbe:
Capriccio môže byť aj:
Under the Bridge

„Under the Bridge“ je skladba americkej rockovej skupiny Red Hot Chili Peppers, ktorá bola vydaná dňa 10. marca 1992 ako druhý singel zo ich piateho štúdiového albumu "Blood Sugar Sex Magik". Spevák Anthony Kiedis vyjadril textom svoje pocity osamelosti a melanchólie, pri pomyslení o omaných látkach a ich dopade na jeho život. Skladba najprv nemala byť na albume, lebo Kiedis ju najprv považoval za odlišnú od ostatnej produkcie skupiny, ale ostatní členovia a producent Rick Rubin ho presvedčili.
Skladba sa stala komerčne úspešnou, a dosiahla 2. miesto v americkom rebríčku Billboard Hot 100 a neskôr bola certifikovaná platinovou platňou od RIAA.
„Under the Bridge“ je druhou po skladbe „Give It Away“ v počte hraní na koncertoch, pričom bola skupinou hraná viac ako 600-krát.
Kompozícia.
Skladba „Under the Bridge“ je zložená v takte 4/4 a tónine A-dur a predchádza do E-dur po úvode prvého verša. Skladba je výrazným posunom pre Kiedisa, ktorý väčšinu so svojej kariéry spieva rýchlo, hlavne kvôli tomu, že má obmedzenú schopnosť dosiahnuť vysoké noty. Skladba začína stredne pomalým úvodom, pričom gitarista Frusciante uviedol, že jeho inšpiráciou bola skladba „Little Wing“ od Jimiho Hendrixa. Keď Kiedis začína spievať, hra na gitare je rýchlejšia, až kým nedosiahne veľký septakord E, ktorý zastaví skladbu; ticho preruší zvuk hi-hatu a wood blocku bubeníka Chada Smitha v stredne rýchlom tempe. Tempo skladby je 85 úderov za minútu.
2. liga hádzanárov 2012/13

2. liga hádzanárov v sezóne 2012/13 bol 20. ročníkom 2. ligy hádzanárov, tretej najvyššej hádzanárskej súťaže mužov na Slovensku, kontrolovanej Slovenským zväzom hádzanej (SZH). Účinkovalo v nej 11 družstiev, čo je 5 účastníkov viac ako v minulej sezóne. Víťaztvo si zabezpečil nováčik súťažeHBC Trnava, ktoré tak získalo právo štartovať v 1. lige.
Všeobecná botanika

Všeobecná botanika je „súhrn údajov a teórií jednotlivých čiastkových botanických disciplín, ktoré sa vzťahujú na podstatné, charakteristické a všeobecné vlastnosti rastlín“.
Medzi disciplíny všeobecnej botaniky patria:
Gruzínske písmo

Gruzínske písmo môže byť:
Capriccio (hudobná skladba)

Capriccio alebo caprice je inštrumentálna hudobná skladba technickej povahy, zvyčajne v živom tempe a so značnou virtuóznou náročnosťou.
Vzniká na základe aktuálnej nálady skladateľa, cappricio znamená v taliančine „rozmar“. Táto hudobná forma bola známa už v baroku, napr. Capriccio B dur, BWW 992 a Capriccio E dur, BWV 995 od J. S. Bacha. Najslávnejšia skladba toho typu je cyklus 24 capriccií od N. Paganiniho.
Rubáš

Rubáš môže byť:
Rubáš (pohrebné oblečenie)

Rubáš je označenie pre oblečenie pre mŕtvych, teda aj pohrebné rúcho, košeľa pre mužov i ženy.
Pohrebné oblečenie.
Rubáš je aj označenie pre ľudové pohrebné oblečenie, do ktorého sa obliekali nebohé ženy i nebohí muži. Výzorom pripomína plátenú sivú, či bielu dlhú alebo krátku nočnú košeľu, no môže byť aj vyšívaný, ozdobený a pod.
Zvariak

Zvariak môže byť:
Zvariak (kameň)

Zvariak väčší okrúhly hladký žulový kameň, používaný v minulosti na dedinách pri zváraní bielizne a odevu. Alebo všeobecné označenie nejakého väčšieho okrúhleho kameňa, žuly.
Ľvovská univerzita

Ľvivská univerzita (oficiálne Ľvivská národná univerzita Ivana Franka, ) je univerzita sídliaca v západoukrajinskom Ľvive, jedna z najstarších univerzít na východ od Visly a jedna z najväčších na Ukrajine.
Škola bola založená v roku 1608 jezuitmi. Roku 1661 potom na žiadosť Jána II. Kazimíra získala titul akadémie. V čase II. poľskej republiky niesla názov "Uniwersytet Jana Kazimierza". Potom, čo sa Ľvov stal súčasťou Ukrajinskej SSR, bola pomenovaná po spisovateľovi a absolventovi Ivanovi Frankovi.
Celkový počet študentov na konci 20. storočia prevyšoval 15 000. Súčasným rektorom je Volodymyr Melnyk, filozof. Známymi absolventmi sú napríklad Stanisław Lem, Bruno Schulz, Ludwig Fleck, Jaroslav Rudnyckyj, Ivan Kaljajev, Rudolf Weigl alebo matematici spätí s medzivojnovou Ľvivskou matematickou školou.
Just a Girl

„Just a Girl“ je skladba americkej rockovej skupiny No Doubt. Skladba bola vydaná v roku 1995 ako hlavný singel a pomohla skupine dostať sa do mainstreamu, pričom dosiahla 23. miesto v americkom rebríčku Billboard Hot 100.
Potom, ako bola vydaná, dosiahla v roku 1996 38. miesto v UK Singles Chart. Avšak po obrovskom úspechu singlu „Don't Speak“ bola znovu vydaná a dosiahla 3. miesto.
Kompozícia.
Skladba „Just a Girl“ je stredne rýchla skladba s tempom 108 úderov za minútu a je zložená v predznamenaní D dur. Podobne ako väčšina skladieb populárnej hudby je zložená v bežnom takte. Vokálny rozsah Gwen Stefani dosahuje takmer oktávu a pol, od b3 po E5. Úvodný riff, ktorý použil Dumons, bol prevzatý z predchádzajúceho úsilia klávesistu Erica Stefaniho. Skladba je výrazne ovplyvnená žánrom new wave, hlavne pre hluk syntetizátora Roland Jupiter-8, a tiež pre klávesy, efekty a retro zvuk 80. rokov.
Žabárník

Žabárník bola prírodná pamiatka ev. č. 1443 severozápadne od obce Sokolnice v okrese Brno-venkov. Oblasť spravuje AOPK ČR.
Ochrana.
Predmetom ochrany bola údolná niva toku Dunávky vrátane závlahovej nádrže a všetkých prírodných javov nachádzajúcich sa na jej území. Jedinečný biotop svojho typu, ktorý je významným hniezdiskom a miestom rozmnožovania mnohých druhov ohrozených vtákov, obojživelníkov, plazov a ďalších živočíchov.
Zrušenie.
Prírodná pamiatka bola ku dňu 1. august 2016 zrušená nariadením Juhomoravského kraja zo dňa 5. mája 2016.
Fauna.
Lokalita je obývaná obojživelníkmi, skokanom rapotavým, užovkou obojkovou. Hniezdia tu mokraďové vtáky, napr. kaňa močiarna, vlha obyčajná, muchár sivý, slávik obyčajný, krutohlav hnedý a kúdeľníčka lužná obývajú a hniezdia v lužných porastoch nad a pod nádržou.
Flóra.
Drevinná skladba je zastúpená druhmi viazanými na vodu. Sú to jelša lepkavá, topoľ biely, vŕba biela a jaseň štíhly, môžeme tu vidieť aj vŕby strihané na hlavu. Z kríkov tu nájdeme husté porasty bazy čiernej. V litorálnom pásme sa nachádzajú porasty trsti obyčajnej. Pozdĺž toku môžete naraziť na kosatec žltý, záružlie močiarne alebo na okrasu okolíkatú.
Majstrovstvá sveta B kategórie v hokeji na kolieskových korčuliach mužov 1990

Majstrovstvá sveta B kategórie v hokeji na kolieskových korčuliach mužov 1990 boli v poradí 4. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v Macau od 7. do 14. októbra 1990, za účasti rekordných 22 tímov. Nováčikmi turnaja bolo až 9 družstiev: Andorra, Brazília, Čína, Hongkong, India, Kórejská republika, Kuba, Pakistan a Rakúsko. Macao bolo prvou ázijskou krajinou, ktorá organizovala svetový šampionát. Z Majstrovstiev sveta 1989 zostúpili Austrália, Švajčiarsko a Kolumbia.
Turnaj primárne slúžil ako kvalifikácia na nasledujúce Majstrovstvá sveta 1991, ktoré sa uskutočnili v Portugalsku. Kvalifikovali sa na ne 3 najlepšie družstvá.
Ralph Wiggum

Ralph Wiggum je postava z amerického animovaného seriálu Simpsonovci, kde ho dabuje Nancy Cartwright.
Prvýkrát sa v seriáli objavil v epizóde "Moaning Lisa". Jeho rodičmi sú Clancy a Sarah Wiggumovci. Je známy svojím zmäteným správaním, divnými chúťkami (napr. pastelky, lepidlo, atď.), nezmyselnými výrokmi a neustálym šprtaním sa v nose. Kvôli nízkemu počtu skutočných priateľov si občas vytvára kamarátov imaginárnych napr. lietajúci pes a škriatok. Hoci je Ralph v seriáli vykreslený ako prototyp outsidera, jeho rodičia (predovšetkým otec) sú na neho veľmi hrdí.
Jeho podivné správanie bolo vysvetlené v 10. epizóde 22. série "Moms I'd Like to Forget". Stalo sa to na pikniku 4. júla pred niekoľkými rokmi, Clancy ho kŕmil z fľaše, Ralph mu vypadol a spadol na hlavu, potom nebol schopný sa s fľašou trafiť späť do pusy.
Anton II. Grasalkovič

Knieža Anton II. Grasalkovič (staršie "Anton Grassalkovich"; latinsko-maďarský prídomok: "de Gyarak"; * 24. august 1734, Gödöllő – † 5. jún 1794, Viedeň) bol stoličný hodnostár v Uhorsku. Jeho otec bol Anton I. Grasalkovič.
Životopis.
Detstvo prežil v Ivanke pri Dunaji. Štúdiá absolvoval v Bratislave a Viedni. Od roku 1759 bodrocký a od roku 1769 zvolenský župan. Podporoval hudobný život v Bratislave. Od roku 1784 knieža.
Pagóndas

Pagóndas ("Pagóndas") môže byť:
Pagondas môže byť aj:
Kyniska

Kyniska ("Kyniska") bola dvojnásobná olympijská víťazka v tethrippe v 4. stor. pred Kr..
Kyniska zo Sparty zvíťazila v tethrippe (jazdeckých pretekov dvojkolesových vozov so štvorzáprahom) na olympijských hrách v rokoch 396 a 392 pred Kr.. Zavedenie tethrippu, pretekov so štvorzáprahom koní sa uskutočnilo na 25. olympijských hrách v roku 680 pred Kr.. Prvým víťazom tejto disciplíny bol Pagóndas z Téb.
Ženy boli vylúčené z účasti na olympijských hrách, nesmeli súťažiť v atletických disciplínach. V jazdeckých disciplínach to bolo však iné. Tam súťažil majiteľ koňa alebo záprahu, a preto nebolo prekážkou, aby tým majiteľom bola aj žena. Kyniska ako prvá medzi ženami chovala vlastné kone a prvá získala olympijské víťazstvo.
Kyniska sa narodila v spartskej kráľovskej rodine Eurypontovcov. Bola dcérou spartského kráľa Archidama II. Podľa historika Plutarcha, Kynisku súťažiť nahovoril jej brat Agésilaos II. v snahe zdiskreditovať tento šport, ktorý bol podľa neho iba známkou bohatstva majiteľa koní a veľkých výdavkov, zatiaľ čo v ostatných športoch bola rozhodujúca mužská statočnosť a cnosť. Jazdec či vozataj býval pri týchto pretekoch zväčša anonymný.
Suicide Blonde

„Suicide Blonde“ je skladba a zároveň prvý singel austrálskej rockovej skupiny INXS, z ich albumu "X". skladba dosiahla 9. miesto v rebríčku Billboard Hot 100, 2. miesto v ARIA Charts a 11. miesto v rebríčku UK Singles Chart.
Písanie a nahrávanie.
Skladbu napísali Michael Hutchence a Andrew Farriss zo skupiny INXS potom, ako sa opäť stretli po svojom ročnom odpočinku v roku 1989. Nahrávanie skladby „Suicide Blonde“ ukazuje, že skupina bola ovplyvnená ako staršou, tak aj novšou tvorbou. Bicie nahrané Jonom Farrissom ukazujú vplyv tanečnej hudby, a to predovšetkým žánru acid house, ktorý bol vtedy v Spojenom kráľovstve populárny. Podobne bolo samplované aj blues harp intro skladby, ktoré nahral Cherlie Musselwhite. Hlavný riff skladby je jednoduchým prerobením hlavného riffu ich singlu „Original Sin“ z roku 1984.
Saint-Lizier

Saint-Lizier môže byť:
Saint-Lizier (kantón)

Saint-Lizier je francúzsky kantón v obvode Saint-Girons v departemente Ariège v regióne Midi-Pyrénées. Tvorí ho 16 obcí.
Castillon-en-Couserans

Castillon-en-Couserans môže byť:
Castillon-en-Couserans (kantón)

Castillon-en-Couserans je francúzsky kantón v obvode Saint-Girons v departemente Ariège v regióne Midi-Pyrénées. Tvorí ho 26 obcí.
Massat

Massat môže byť:
Massat (kantón)

Massat je francúzsky kantón v obvode Saint-Girons v departemente Ariège v regióne Midi-Pyrénées. Tvorí ho 6 obcí.
Oust

Oust môže byť:
Oust (kantón)

Oust je francúzsky kantón v obvode Saint-Girons v departemente Ariège v regióne Midi-Pyrénées. Tvorí ho 8 obcí.
Sainte-Croix-Volvestre

Sainte-Croix-Volvestre môže byť:
Sainte-Croix-Volvestre (kantón)

Sainte-Croix-Volvestre je francúzsky kantón v obvode Saint-Girons v departemente Ariège v regióne Midi-Pyrénées. Tvorí ho 12 obcí.
Saint-Girons (kantón)

Saint-Girons je francúzsky kantón v obvode Saint-Girons v departemente Ariège v regióne Midi-Pyrénées. Tvorí ho 14 obcí.
Nezávislý politik

Nezávislý politik (iné názvy: nestranícky politik, nestraník, bezpartajný politik; u kandidátov: nezávislý kandidát, skratka NEKA, občiansky kandidát, kandidát bez politickej príslušnosti) je politik (resp. kandidát na politickú funkciu), ktorý nie je členom žiadnej politickej strany.
Prehľad podľa krajín.
Slovensko.
Slovenský právny systém umožňuje využitie aktívneho volebného práva ako nezávislý kandidát vo voľbách do orgánov samospráv obcí, voľbách do orgánov samosprávnych krajov a vo voľbe prezidenta Slovenskej republiky.
Súčasťou kandidátnej listiny nezávislého kandidáta je petícia podpísaná voličmi podporujúcimi jeho kandidatúru. 
Minimálny počet týchto podpisov činí pri voľbe prezidenta 15 000, pri voľbách do orgánov samosprávnych krajov 400, a v prípade volieb do samospráv obcí sa odvíja od počtu obyvateľov danej obce nasledovne:
Nezávislí kandidáti sú prirodzene najsilnejším politickým subjektom v slovenskej komunálnej politike. V niektorých prípadoch avšak môžu vystupovať ako nezávislí kandidáti a majú podporu politickej strany.
V rámci Národnej rady Slovenskej republiky existuje inštitút nezaradeného poslanca, ktorým sa poslanec NR SR stane vystúpením z poslaneckého klubu alebo po zániku poslaneckého klubu pokiaľ sa nestane členom iného klubu. Poslanecký klub zaniká v prípade, pokiaľ klesne počet jeho členov pod zákonom stanovenú hranicu osem poslancov. Nezaradeného poslanca nemožno stotožňovať s nezávislým politikom, keďže môže byť aj naďalej členom politickej strany (napr. Ľubomír Galko, Jana Kiššová, Jozef Mihál, Lucia Nicholsonová, Peter Osuský a Martin Poliačik po zániku klubu strany SaS 8. októbra 2013).
Kuvajt.
V Kuvajte neboli strany legalizované od vyhlásenia nezávislosti v roku 1961 a preto kandidáti formálne vystupujú ako nezávislí, hoci sa organizujú v politických skupinách (tzv. „protostranách“), ktoré de facto fungujú ako politické strany a ich činnosť je vládou (prevažne) tolerovaná.
Dochno

Dochno () je dedina ("село") na Ukrajine v Čečeľnyckom rajóne vo Vinnyckej oblasti. Žije tu 199 obyvateľov.
Priabón

Priabón (podľa talianskej obce Priabona) je vrchný stupeň eocénu prebiehajúci v období približne pred 38,0 až 33,9 miliónov rokov. Hlavné skameneliny sú numulity ("Nummulites fabianii", "Nummulites pulchellus" a.i.).
Priabón definovali v roku 1893 Ernest Munier-Chalmas a Albert de Lapparent.
Na Slovensku.
Pieskovce, vápence a ílovce priabónskeho veku sú časté na Slovensku (priabónské vápence bohaté na skameneliny sú najmä na Liptove – okolie Važca, Východnej a Hýb). V rámci litostratigrafického členenia centrálnokarpatského paleogénu tvorí podstatnú časť hornín priabónskeho veku hutianske a zuberecké súvrstvie. Horniny priabónskeho veku však tvoria aj vrchnú časť borovského súvrstvia a tiež spodnú časť bielopotockého súvrstvia.
Kurenivka (Čečeľnycký rajón)

Kurenivka () je dedina ("село") na Ukrajine v Čečeľnyckom rajóne vo Vinnyckej oblasti. Žije tu 439 obyvateľov.
Majstrovstvá sveta B kategórie v hokeji na kolieskových korčuliach mužov 1992

Majstrovstvá sveta B kategórie v hokeji na kolieskových korčuliach mužov 1992 boli v poradí 5. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Andorra la Vella, v Andorre od 17.24. októbra 1992, za účasti 16 tímov. Nováčikmi turnaja boli družstvá Izraela a Južnej Afriky. Z Majstrovstiev sveta 1991 zostúpili Angola, Čile a Austrália; Čile sa však tohoto turnaja nezúčastnilo.
Turnaj primárne slúžil ako kvalifikácia na Majstrovstvá sveta 1993, ktoré sa uskutočnili v Taliansku. Kvalifikovali sa na ne 3 najlepšie družstvá.
Majstrovstvá sveta B kategórie v hokeji na kolieskových korčuliach mužov 1994

Majstrovstvá sveta B kategórie v hokeji na kolieskových korčuliach mužov 1994 boli v poradí 6. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v Santiagu, v Čile od 7.13. novembra 1994, za účasti 15 tímov. Nováčikmi turnaja boli družstvá Spojených štátov a Uruguaja. Z Majstrovstiev sveta 1993 zostúpili USA, Angola a Francúzsko.
Turnaj primárne slúžil ako kvalifikácia na Majstrovstvá sveta 1995, ktoré sa uskutočnili v Brazílii. Kvalifikovali sa na ne 3 najlepšie družstvá.
Luhy (Čečeľnycký rajón)

Luhy () je dedina ("село") na Ukrajine v Čečeľnyckom rajóne vo Vinnyckej oblasti. Žije tu 1012 obyvateľov.
Crazy Crazy Nights

„Crazy Crazy Nights“ je skladba americkej hard rockovej skupiny Kiss. Bola vydaná ako singel z ich albumu "Crazy Nights" z roku 1987. Skladba bola pravidelne hraná na koncertoch skupiny Kiss, až kým v novembri 1991 nezomrel bubeník Eric Carr. Avšak pre neustále žiadosti fanúšikov sa skladba vrátila na ich koncertný zoznam pre turné Sonic Boom Over Europe Tour 2010.
My Way (Limp Bizkit)

„My Way“ je skladba americkej nu metalovej skupiny Limp Bizkit, z ich albumu "Chocolate Starfish and the Hotdog Flavored Water". skladba bola vydaná ako štvrtý singel z albumu. Bola nominovaná na cenu Kerrang! Award v kategórii Best Single.
Sex on Fire

„Sex on Fire“ je prvý singel americkej alternatívnej rockovej skupiny Kings of Leon, z ich štvrtého štúdiového albumu "Only by the Night". Singel sa stal ich hitom v Austrálii, Fínsku, Írsku a Spojenom kráľovstve. V septembri 2009 sa stal druhým najsťahovanejším singlom všetkých čias vo Veľkej Briánii. V spojenom kráľovstve sa do novembra 2012 celkovo predalo 1,2 milióna jeho kópií. Takisto bol singel populárny aj v USA, kde obsadil 1. miesto v rebeíčku Hot Modern Rock Tracks a 56. miesto v rebríčku Billboard Hot 100, čím sa stal ich druhým najúspešnejším singlom skupiny.
Skladba bola nominovaná na cenu Grammy v kategórii Best Rock Song, pričom cenu Grammy vyhrala v kategórii Best Rock Performance by a Duo or Group with Vocal. Okrem iného, samotný album bol nominovaný na cenu Grammy v kategórii Best Rock Album.
Hudobné video k skladbe „Sex on Fire“ režírovala Sophie Muller. Do januára 2014 si video na portáli YouTube pozrelo viac ako 82 miliónov užívateľov.
Kompozícia.
Skladba je nahraná v tónine E dur s tempom 153 úderov za minútu. Vokálny rozsah Caleba Followilla je v rozmedzí od B3 až G#4.
Majstrovstvá sveta B kategórie v hokeji na kolieskových korčuliach mužov 1996

Majstrovstvá sveta B kategórie v hokeji na kolieskových korčuliach mužov 1996 boli v poradí 7. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa vo Veracruz, v Mexiku od 2.8. novembra 1996, za účasti 17 tímov. Mexiko bolo organizátorom svetového šampionátu B kategórie druhýkrát, predtým hostilo turnaj v roku 1986. Z Majstrovstiev sveta 1995 zostúpili Holandsko, Andorra a Čile.
Turnaj slúžil primárne ako kvalifikácia na Majstrovstvá sveta 1997, ktoré sa uskutočnili v Nemecku. Kvalifikovali sa na ne 3 najlepšie družstvá.
CorelDRAW

CorelDraw (štylizované CorelDRAW) je vektorový grafický editor vyvíjaný a predávaný spoločnosťou Corel Corporation z kanadského mesta Ottawa. Tiež je to názov grafického balíčka spoločnosti, ktorý obsahuje CorelDraw s bitmapovým editorom obrázkov, Corel Photo-Paint a ďalšie príbuzné grafické programy. Posledná verzia CorelDRAW Graphics Suite je X8.
História.
V roku 1987 firma Corel najala softvérových inžinierov Michela Bouillona a Pata Beirnea na vývoj vektorovo založeného programu. Program CorelDraw bol vydaný v roku 1989. CorelDraw 1.x and 2.x fungovali pod operačným systémom Windows 2.x a 3.0. CorelDraw 3.0 bol súčasťou vydania Windows 3.1. Zaradenie programu TrueType do Windows 3.1 spravilo z CorelDraw program schopný používať systémom nainštalované fonty bez použitia programu tretej strany, ako napríklad Adobe Type Manager; jeho spojenie s programom na upravovanie fotografií (Corel Photo-Paint), správcu písiem a niekoľkými ďalšími druhmi programov bolo súčasťou vôbec prvého all-in-one balíčka grafických nástrojov.
Encyklopedie moderní historie

Encyklopedie moderní historie je česká monotematická encyklopédia obsahujúca heslá k dejinám od Veľkej francúzskej revolúcie po súčasnosť. Prvýkrát bola vydaná v roku 1995, ďalšie opravené a doplnené vydania prebehli v rokoch 1998 a 1999.
Koncepcia.
Publikácia obsahuje abecedne zoradené heslá (3. vydanie cca 1 700 hesiel) a register spomenutých osôb (3. vydanie cca 2 000 osôb). V 3. vydaní bolo do prílohy doplnených 20 prehľadných čiernobielych máp k územným zmenám a procesom, najmä v Európe.
Autori v úvode rozdeľujú heslá do štyroch skupín:
Autori.
Jednotlivé heslá spracoval autorský kolektív, na základe odbornosti v danej oblasti:
Väčšina autorov v čase vydania publikácie pôsobila v Inštitúte medzinárodných štúdií Fakulty sociálnych vied Karlovej univerzity v Prahe (Marek Pečenka, Petr Luňák, Jaroslav Hrbek, Petr Mareš), Bohuslav Litera a Martin Nechvátal v Historickom ústave Akadémie vied ČR a politológ Karel Žaloudek bol bývalým pracovníkom Centra teoretických štúdií Karlovej univerzity v Prahe.
Štefan Mišák

Ing. Štefan Mišák (* 28. september 1953, Karlove Vary) bol primátor mesta Levice od roku 2003 do roku 2018.
Primátor mesta Levice.
Štefan Mišák bol zvolený za primátora mesta Levice
Mama, I'm Coming Home

„Mama, I'm Coming Home“ je tretia skladba anglického heavy metalového speváka Ozzyho Osbourna, z jeho albumu "No More Tears" z roku 1991. Skladbu napísali Zakk Wylde, dlhoročný gitarista Ozzyho Osbourna a sólový gitarista heavy metalovej skupiny Black Label Society, Tom Fletcher, multiplatinovo ocenený producent/zvukár a Lemmy Kilmister, frontman hard rockovej skupiny Motörhead.
Medné

Medné je miestna časť obce Lednické Rovne v okrese Púchov. Do roku 1960 bola samostatnou obcou.
Polohopis.
Medné sa nachádza v Ilavskej kotline asi 2 kilometre od pravého brehu rieky Váh medzi mestom Púchov a obcou Lednické Rovne.
Dejiny.
Prvá písomná zmienka o Mednom pochádza z roku 1372. Dedina patrila hornouhorskému rodu Medňanských (), ktorý ju získal v roku 1356. Do roku 1960 bola samostatnou obcou, potom bola pričlenená k Horenickej Hôrke. Od roku 1976 je súčasťou Lednických Rovní.
Kultúra a zaujímavosti.
Turistika.
Neznačeným chodníkom (severným smerom) sa môže návštevník vybrať na vychádzku na kopec Skala (471 m n. m., nad osadou Štepnice), na ktorom je umiestnený vysielací stožiar, a otvára sa z neho krásny panoramatický pohľad na Púchov a Belušu.
Kultúra.
V roku 1958 vznikla v Mednom dychová hudba Medňanka. Počas svojej existencie Medňanka účinkovala na mnohých podujatiach doma i v zahraničí a zúčastňovala sa na súťažiach a festivaloch. Najväčšou udalosťou bola účasť na medzinárodnom folklórnom festivale vo francúzskom Haguenau v roku 1984. Medňanka sa podieľala na založení Celoslovenskej súťaže malých dychových hudieb v Lednických Rovniach, kde v roku 1971 pod vedením kapelníka Dola Hantáka získala 2. miesto a o rok neskôr 1. miesto i cenu diváka.
Doprava.
Ústrednou ulicou miestnej časti je Medňanská, ktorú čiastočne tvorí cesta III. triedy 507045 vedúca z Lednických Rovní po centrálnu križovatku v Mednom. Ďalšie ulice sú Kaštieľska, Potočná a Sadová. Do Medného tiež vedie miestna komunikácia z Horenickej Hôrky. Verejná doprava je zabezpečená autobusom z Lednických Rovní.
Stredná priemyselná škola Levice

Stredná priemyselná škola strojnícka a elektrotechnická Levice je stredná odborná škola, ktorá sa nachádza na ulici Františka Hečku 25 v Leviciach. Poskytuje úplné stredoškolské vzdelanie s maturitou v štyroch študijných odboroch: strojárstvo, technické a informatické služby so zameraním na strojárstvo, elektrotechnika a mechatronika.
História.
Stredná priemyselná škola Levice sa dnes nachádza v priestoroch bývalého Poľnohospodárskeho odborného učilišťa, ktoré fungovalo od školského roku 1967 – 68. Dňa 10. 9. 1976 bolo Poľnohospodárske odborné učilište v Leviciach zrušené a v jeho budovách a priestoroch dňom 1. 9. 1976 bola zriadená Stredná priemyselná škola strojnícka v Leviciach.
SPŠS mala v šk. r. 1976/77 prvé štyri triedy, v ktorých bolo spolu 125 žiakov. Riaditeľom školy sa stal Ing. Viktor Orgonáš, povereným zástupcom riaditeľa školy bol Karol Hubka. 
V septembri 1990 škola pripravila pre uchádzačov o štúdium dve nové študijné zamerania: 
Obe zamerania boli študované v študijnom odbore STROJÁRSTVO.
V septembri 1992 boli na škole zriadené dva celkom nové študijné odbory:
Zároveň škola zmenila svoj názov na „Stredná priemyselná škola Levice“.
Vedenie školy.
Vedenie školy je tvorené nasledovnými zamestnancami:
Šmolkovia

Šmolkovia sú fiktívne postavy hrajúce v komiksoch, seriáli a vo filmoch. Dej seriálov aj komiksov sa odohráva v stredoveku. Vyskytujú sa pravdepodobne podla vzhľadu okolitej krajiny, najskôr na západnom pobreží Írska alebo severozápadného Walesa. Všetci Šmolkovia sú mužského pohlavia, iba Šmolinka a Sašetka je dievča. Takmer všetci v kreslenom seriáli nosia biele nohavice a bielu čiapku, iba Tatko Šmolko je celý v červenom a Dedko Šmolko nosí žlté nohavice s trakmi a žltú čiapku. V komiksoch je ich oblečenie veľmi typovo aj farebne rôznorodé.
Vznik.
Prvýkrát sa Šmolkovia objavili v komikse 23. októbra 1958, kam ich Peyo prikreslil navyše ako vedľajšie postavy. Samotný komiks im však venoval až v roku 1959, ten bol súčasťou časopisu Le Journal de Spirou. Peyo vymyslel francúzske meno pre Šmolkov ("Schtroumpfs") pri jedle, keď chcel podať soľničku a nevedel si spomenúť, ako sa soľnička povie, povedal preto: "podaj mi... štrumpf!" Prvý film o nich vznikol v roku 1965 a v rokoch 1981 – 1989 bol o nich nakreslený aj známy kreslený seriál.
Šmolkovský život.
Šmolkovia žijú vo vlastnej dedine, každý z nich má svoj domček len pre seba a robí to, čo ho baví. Napriek tomu celá dedina funguje dobre, lebo to potrebné zaisťujú tí pracovití, ktorí stále robia svoju robotu; Kuchár varí, Farmár pestuje ovocie a zeleninu, Kutil všetko opravuje a stavia. Potom sú tí, ktorí niečo robia, ale nie sú tak dôležití; Maliar kreslí obrazy, Silák môže pomôcť, keď treba niekoho silnejšieho, ale tiež sa v dedine nachádzajú Šmolkovia, ktorí sú takmer k ničomu – Babroš všetko pokazí, Leňoško stále spí.
Šmolkovia sú povahou dobrácki, aj keď niekedy medzi nimi bývajú rôzne menšie hádky a nezhody. Všetci majú rovnaké oblečenie, ktoré šije Cvernička, ktorá nechce šiť iné. Dedina je na ukrytom mieste, ktoré je ťažké nájsť. Neďaleko dediny tečie rieka a nad dedinou je priehrada, ktorá sa musí udržovať v dobrom stave, pretože ak by sa pretrhla, voda by celú dedinu zaplavila. Na okolitých poliach sa pestuje zelenina a ovocie a okolo sú lesy. Dedine šéfuje Tatko Šmolko, ktorý ostatným Šmolkom radí, pomáha a udržuje v dedine poriadok. Ak na dlhšiu dobu odíde, samotní Šmolkovia nedokážu všetko správne zorganizovať a pri jeho návrate je v dedine často veľký neporiadok. Keďže zo Šmolkov je možné vyrobiť zlato, sú často prenasledovaní. Ich najväčší nepriatelia sú čarodejník Gargamel a jeho kocúr Azrael, ktorí po nich idú a snažia sa ich chytiť. Šmolkovské pravidlo, ktoré by všetci Šmolkovia mali dodržiavať, je byť šmolkózny (poctivý, dobrácky, pomáhať druhým a k nikomu sa nesprávať zle). V dedine sú si k sebe všetci rovní, ale niekto je obľúbenejší viac a niekto menej. Medzi najmenej obľúbených patrí napríklad Mudroš kvôli svojim nápadom a hlúpym rečiam, naopak najobľúbenejší je Tatko Šmolko. Typická Šmolkovská vlastnosť je, že každému pomáhajú, nech už je to ktokoľvek. V dedine sa koná divadlo, koncerty, karnevaly atď.
Majstrovstvá sveta B kategórie v hokeji na kolieskových korčuliach mužov 1998

Majstrovstvá sveta B kategórie v hokeji na kolieskových korčuliach mužov 1998 boli v poradí 8. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v Macau od 6. do 12. septembra 1998, za účasti 19 tímov. Nováčikom turnaja bolo iba družstvo KĽDR. Macao bolo organizátorom svetového šampionátu B kategórie druhýkrát, predtým hostilo turnaj v roku 1990. Zápasy sa hrali v dvoch arénach: "The Forum" s kapacitou 4 050 divákov a "D. Bosco" s kapacitou 300 divákov. Z Majstrovstiev sveta 1997 zostúpili USA, Holandsko a Kolumbia. Holandsko ani Kolumbia sa však tohoto turnaja nezúčastnili.
Turnaj slúžil primárne ako kvalifikácia na Majstrovstvá sveta 1999, ktoré sa uskutočnili v Španielsku. Kvalifikovali sa na ne 3 najlepšie družstvá.
Hana Maciuchová

Hana Maciuchová (* 29. november 1945, Šternberk – † 26. január 2021, Olomouc) bola česká herečka a pedagogička. Bola životnou partnerkou českého herca Jiřího Adamíru. 
Životopis.
Počas štúdia na gymnáziu sa venovala ochotníckemu divadlu a bola členkou Studia pri Divadle Oldřich Stibora v Olomouci. Po strednej škole nastúpila na pražskú Divadelné fakultu Akadémie múzických umení, ktorú ukončila úspešne v roku 1968. K jej profesorom na DAMU patrili Radovan Lukavský a Karel Höger, tiež Libuše Havelková, František Salzer a Helena Tesárková. 
Od roku 1969 bola členkou Divadla za branou a od roku 1971 hrala v Divadle na Vinohradech. V poslednej dobe zaujala napr. v inscenácii Studia DVA "Na konci duhy", kde stvárnila herečku Judy Garland.
V roku 1994 začala učiť na konzervatóriu v Prahe.
Je známa svojimi rolami v televíznych seriáloch "Krkonošské pohádky", "Nemocnice na kraji města", "Chalupáři", "Ulice a Žena za pultem". Hrala i vo filmoch "Samotáři", "Lucie, postrach ulice", "Člověk proti zkáze" či "Únos domů". V roku 2017 načítala audioknihu Dva roky, osm měsíců a osmadvacet nocí – Mistři slova (vydala Audiotéka).
Herecké ocenenia.
12. apríla 2008 a 18. apríla 2009 získala cenu TýTý pre najlepšiu herečku. Ďalej ju diváci zvolili medzi desiatku najobľúbenejších herečiek v ankete "Hvězda mého srdce", ktorú vyhlásila začiatkom roku 2008 Česká televize.
V rokoch 1998, 2005 a 2010 získala ocenenie "(Ne)viditelný herec" – 1. miesto za najpopulárnejší herecký výkon na vlnách Českého rozhlasu.
Pri príležitosti štátneho sviatku jej bola dňa 28. októbra 2010 udelená Medaila Za zásluhy v oblasti kultúry.
Index šírenia plameňa

Index šírenia plameňa (značka iS) je relatívna hodnota, ktorou je vyjadrená schopnosť materiálu sa vznietiť a šíriť po svojom povrchu plameň. Vyjadruje sa podielom dĺžkovej jednotky a času (mm/min), za ktorý plameň dosiahne určený bod. Stanovuje sa na základe skúšky, ktoré na Slovensku vykonáva Skúšobňa na posudzovanie výrobkov Požiarnotechnického a expertízneho ústavu Ministerstva vnútra SR, pracovisko Hasičského a záchranného zboru.
Majstrovstvá sveta B kategórie v hokeji na kolieskových korčuliach mužov 2000

Majstrovstvá sveta B kategórie v hokeji na kolieskových korčuliach mužov 2000 boli v poradí 9. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Chatham, v grófstve Kent, v Anglicku od 11.16. decembra 2000, za účasti 15 tímov. Pôvodne sa mali turnaja zúčastniť aj družstvá Číny, Izraela a KĽDR. Zápasy sa hrali v aréne "Buckmore Park Sports Hall". Z Majstrovstiev sveta 1999 nezostúpili pôvodne plánované posledné 3 družstvá (Mozambik, Nemecko a USA), pretože sa počet účastníkov hlavného podujatia majstrovstiev sveta zvýšil z 12 na 16. 
Turnaj slúžil primárne ako kvalifikácia na Majstrovstvá sveta 2001, ktoré sa uskutočnili v Argentíne. Kvalifikovali sa na ne 3 najlepšie družstvá.
Konečné poradie.
Pozn: Canada sa účasti na MS 2001 neskôr vzdala, nahradil ju Uruguaj.
IS

IS môže byť:
WROsound

WROsound je hudobný festival vo Vroclave v Poľsku. Vznikol v roku 2009 a od vtedy sa koná každoročne na jeseň. Pôvodná myšlienka festivalu súvisela s prezentáciou vroclavských hudobných skupín, alebo jednotlivcov a tým aj s podporou novej hudobnej scény vo Vroclave. Od vzniku festivalu sa preto najskôr festival organizoval pod názvom "Wrocławski Sound", aby jasne vymedzil, že na festivale hrajú predovšetkým kapely z Vroclavu.
Festival každoročne organizuje štúdio "Imaprt" známe ako Biuro Festiwalowe Impart 2016, ktoré zároveň organizuje ďalšie hudobné festivaly, ako napríklad, Jazz nad Odrou, Non sola Scripta a i., a podieľa sa na príprave programu pre projekt Európske hlavné mesto kultúry Vroclav 2016.
Nová koncepcia festivalu.
V roku 2014 sa organizácia festivalu zmenila. Zmeny súviseli s odchodom umeleckého riaditeľa festivalu Tomasza Lektarského a nezhodami, ktoré v tíme vznikli. Po jeho odchode sa nový tím pod vedením Łukasza Głośného rozhodol premenovať festival na WROsound a týmto otvoriť cestu k účasti na festivale aj hudobníkom, ktorí nie sú priamo z Vroclavu.
Festival WROsound pre nasledujúce ročníky ráta so spoluprácou s hudobníkmi zo susedných krajín, z Česka a z Nemecka. Nový tím festivalu preto chce z lokálnej hudobnej záležitosti vytvoriť medzinárodnú hudobnú udalosť, ktorá sa bude vyznačovať prehliadkou menej známych hudobných skupín, spoluprácou so zahraničnými hudobnými hosťami i podporou nových hudobných talentov a nezávislej hudobnej scény.
Zmeny šiesteho ročníka festivalu priniesli aj novú ideovú koncepciu festivalu, ktorá súvisí s myšlienkou zahraničnej spolupráce so všetkými mestami, ktoré ležia na povodí rieky Odry. Nová idea festivalu je viac než poetická. Festival prezentuje hudbu ako vlny a vibrácie, ktoré prúdia davom a vlievajú sa poslucháčom do uší. Hudba na festivale má teda podobné vlastnosti ako samotná rieka Odra, ktorá navyše slúži ako komunikačný kanál medzi mestami. A teda analogicky aj hudba na festivale WROsound má spájať ľudí a primäť ich k tomu, aby sa zišli na jednom mieste a naladili sa na spoločnú hudobnú vlnu.
Festival WROsound prezentuje zmes hudobných žánrov. Zvyčajne dva festivalové večery sú viac menej hudobne tematicky zladené a žánrovo vyvážené. Návštevníci však môžu nájsť veľa žánrových presahov a rôzne vystúpenia v znamení hudobných experimentov. WROsound totiž iniciuje hudobnú spoluprácu rôznych interpretov a hudobné projekty vznikajúce špeciálne pre samotný festival, kedy na jednom pódiu vedie hudobníkov z rôznych hudobných prostredí k spolupráci a vytváraniu nových zaujímavých hudobných zážitkov. 
Online streaming na rádiu WROsound.
Počas trvania festivalu si okrem iného, môže ktokoľvek naladiť živé vysielanie z festivalu v online rádiu a počúvať hudobné vystúpenia v priamom prenose. Online rádio WROsound je možné počúvať aj po skončení festivalu a to zo záznamu počúvať mix "the best of WROsound" z posledného ročníka. Tým sa festival snaží vyjsť v ústrety fanúšikom, ktorí na festivale nemohli byť prítomní. Hudobnú stanicu si možno naladiť na web stránke festivalu WROsound .
Prehľad jednotlivých ročníkov WROsoundu.
2014
2013
2012
2011
2010
2009
Majstrovstvá sveta B kategórie v hokeji na kolieskových korčuliach mužov 2002

Majstrovstvá sveta B kategórie v hokeji na kolieskových korčuliach mužov 2002 boli v poradí 10. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v Montevideu, v Uruguaji od 6.12. decembra 2002, za účasti 10 tímov. Turnaja sa mali pôvodne zúčastniť aj družstvá Egypta a KĽDR. Zápasy sa hrali v aréne Cilindro Municipal. Z Majstrovstiev sveta 2001 zostúpili Anglicko a Uruguaj. 
Turnaj slúžil primárne ako kvalifikácia na Majstrovstvá sveta 2003, ktoré sa uskutočnili v Portugalsku. Kvalifikovali sa na ne 3 najlepšie družstvá.
Ján X. (pápež)

Ján X. (* ?, Tossignata, Taliansko - † máj 928, Castel Sant’Angelo, Taliansko) bol 123. pápež rímskokatolíckej cirkvi. Pápežský úrad zastával od marca/apríla 914 do mája 928, kedy bol zosadený.
Život.
Začiatok kariéry.
Narodil sa v Tossignate v Romagni. Za kňaza bol vysvätený v Bologni a 9 rokov bol arcibiskupom v Ravenne.
Pápežstvo.
Ján okamžite začal vyjednávať s moslimami, ktorí pustošili strednú Itáliu. V decembri 915 korunoval Berengára I. za cisára v chráme svätého Petra. V Ríme úplne zrekonštruoval Laterán. Jeho rozhodnutie byť nezávislý od rímskej šľachty predznamenalo jeho zosadenie. V máji roku 928 ho zosadili a uväznili v Castel Sant’Angelo, kde ho v roku 929 zrejmä udusili vankúšom.
Poručenské územie (OSN)

Poručenské územie alebo (zriedkavo) zverenecké územie je nesamosprávne územie, spravované systémom medzinárodného poručenstva zriadeného po 2. svetovej vojne na pokyn a v mene OSN. Je to nástupca mandátneho územia zaniknutuej Spoločnosti národov. Vznikli v roku 1946, kedy bola Spoločnosť národov rozpustená a väčšina jej inštitúcií a úloh prešla pod Organizáciu Spojených národov. Nad správou týchto území dozerala Poručenská rada, ktorá kontrolovala prípravy poručenských území na vlastnú autonómiu či nezávislosť.
Prehľad území.
Celkove jestvovalo 11 poručenských území, prvé z nich (Britské Togo) sa osamostatnilo v roku 1957, posledné (Palau) potom v roku 1994. Od tej doby je Poručenská rada OSN zakonzervovaná.
Lukáš Vaculík

Lukáš Vaculík (* 8. jún 1962, Praha) je český herec. 
Životopis.
Po štúdiách na pražskom konzervatóriu pôsobil v Městských divadlách pražských, v Divadle Rokoko ako aj v Činohernom klube. Účinkoval vo viacerých divácky úspešných filmoch, ako boli Kachyňove psychologické filmy "Lásky mezi kapkami deště", "Oznamuje se láskám vašim" či Olmerov "Tankový prapor".